E Breizh ez eo mare an hañv ur mare a ouelioù. Amañ n'eus ket ezhomm terriñ e benn, na lakaat furlukined pe farouelled da zesachañ an arvesterien. Trawalc'h zo gant ar binioù, an dañserezed koant o c'hoefoù ha bieroù ar vro evit an degouezh. D'an 13 ha d'ar 14 a viz Gouere, 2000 soner ha dañser a vo e straedoù Karaez, evit Bagadañs, ar gouel hengounel graet e-kichen an Erer Kozh. An aozerien, er bloaz-mañ, n'o deus ket graet hanter-labour ha kinnig a reont dimp daou zevezh fest… evit netra.